CELEX: 62010CN0179
Language: fi
Date: 2010-04-09 00:00:00
Title: Asia C-179/10: Kanne 9.4.2010 — Euroopan komissio v. Ranskan tasavalta

19.6.2010   
            
            
               FI
            
            
               Euroopan unionin virallinen lehti
            
            
               C 161/35
            
         
      Kanne 9.4.2010 — Euroopan komissio v. Ranskan tasavalta
      (Asia C-179/10)
      (2010/C 161/52)
      Oikeudenkäyntikieli: ranska
      
         Asianosaiset
      
      
         Kantaja: Euroopan komissio (asiamiehet: E. Gippini Fournier ja K. Walkerová)
      
         Vastaaja: Ranskan tasavalta
      
         Vaatimukset
      
      
                  —
               
               
                  On todettava, että Ranskan tasavalta ei ole noudattanut SEUT 288 artiklan neljännen kohdan ja kalastus- ja vesiviljelyalalle Korsikassa vuosina 1986–1999 myönnetyistä tuista 14.7.2004 tehdyn komission päätöksen (1) 4 ja 5 artiklan ja mukaisia velvoitteitaan, koska se ei ole pannut täytäntöön mainittua päätöstä perimällä takaisin tuensaajilta päätöksen 1 artiklassa sääntöjenvastaisiksi ja yhteismarkkinoille soveltumattomiksi todettuja tukia ja koska se ei ole ilmoittanut komissiolle päätöksen noudattamiseksi toteuttamistaan toimenpiteistä
               
            
                  —
               
               
                  Ranskan tasavalta on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Komission päätöksen 2005/238/EY 4 artiklan mukaan Ranskan tasavallan on ilmoitettava komissiolle kahden kuukauden määräajassa tämän päätöksen tiedoksiantamisesta päätöksen noudattamiseksi toteuttamistaan toimenpiteistä. Siitä, kun Ranskan viranomaiset vastaanottivat päätöksen, on kuitenkin kulunut yli viisi vuotta eikä myönnettyä tukea ole edelleenkään peritty edunsaajayrityksiltä takaisin eikä konkreettisiin toimenpiteisiin tässä tarkoituksessa ole ryhdytty seitsemästä muistutuksesta huolimatta. Vastaaja ei myöskään voinut vedota tämän päätöksen täytäntöönpanon täydelliseen mahdottomuuteen.
      
         (1)  Kalastus- ja vesiviljelyalalle Korsikassa vuosina 1986–1999 myönnetyistä tuista 14.7.2004 tehty komission päätös 2005/238/EY (EUVL 2005, L 74, s. 41).